ٹیپیکانو دی جنگ 1811

ٹیپیکانو دی جنگ 1811 
ٹیپیکانو دی جنگ 1811ء وچ امریکہ دے صوبے انڈیانا وچ لڑی ڳئی ہئی ، جݙاں جو ولیم ہنری ہیریسن دی اڳواݨی وچ امریکی فوجاں شانی قبیلے دے سردار ٹیکمسے دے بھرا ٹینسکواٹاوا (پرافٹ) دے اڳواݨی وچ مقامی ریڈ انڈینز تے حملہ کیتا ۔ ٹیکمسے برطانوی فوج دی مدد نال مقامی قبائل کوں ہک مُٹھ کرݨ دی کوشش کریندا پیا ہئی تاں جو امریکی توسیع کوں روکیا ونڄ سڳے ۔ ایندے وچ مقامی قبیلے دی شکست تھئی ، جیکوں ٹیکمسے دی جنگ دا اہم حصہ سمجھیا ویندے ۔ 

ایں جنگ دا اصل کارݨ او معاہدے ہن جیندے ذریعے امریکی حکومت ریڈ انڈینز دی زمیناں تے قبضہ کیتا ۔ ٹیکمسے ایں ڳالھ تے زور ݙیندا پیا ہئی جو زمیناں قبائل دی مشترکہ ملکیت ہن ، تے کوئی وی قبیلہ اکیلا زمین ویچݨ دا حق نئیں رکھدا ۔ اوں قبائل کوں ہک مُٹھ کرݨ دی کوشش کیتی تاں جو او امریکی توسیع دا مقابلہ کر سڳن ۔ ٹینسکواٹاوا ، جینکوں "پرافٹ" وی آکھیا ویندا ہئی ، او ٹیکمسے دا بھرا ہئی تے اوں مذہبی اڳواݨ دے طور تے قبائل کوں ہک مُٹھ کیتا ۔ 

جݙاں جو ٹیکمسے لمے قبائل نال اتحاد قائم کرݨ ڳیا ہویا ہئی ، ولیم ہنری ہیریسن موقع ݙیکھ تے ٹینسکواٹاوا دے ڳاؤں تے حملہ کر ݙتا ۔ ٹینسکواٹاوا اپݨے پیروکاراں کوں یقین ݙیوایا جو او امریکی گولیاں توں محفوظ ہن ، پر جنگ وچ ریڈ انڈینز کوں باری نقصان تھیا ۔ ایں جنگ دے بعد ، ٹیکمسے دا اتحاد کمزور تھی ڳیا تے او برطانوی فوج نال رل ڳیا ۔ 

ٹیپیکانو دی جنگ دا نتیجہ امریکہ دے مغربی سرحداں تے وݙا اثر ݙتونے ۔ ایں جنگ دی وجہ توں ٹیکمسے دی جنگ شروع تھئی ، جیندے وچ مقامی قبائل امریکی توسیع دے خلاف مزاحمت جاری رکھی ۔ ایں جنگ 1812ء دی جنگ دی وی بنیاد رکھی ، جیندے وچ ٹیکمسے برطانوی فوج دی مدد کیتی ۔ ایں جنگ وچ ریڈ انڈینز کوں وݙا نقصان تھیا ، اتے ایں جنگ مقامی قبائل دے خلاف امریکی پالیسیاں کوں ودھیک سخت کر ݙتا ۔